# Rose Glass

Rose Glass (Chelmsford, 1990) és una directora de cinema i guionista anglesa. Va fer el seu debut al llargmetratge amb la pel·lícula de terror psicològic Saint Maud el 2019, que va ser nominada a dos guardons als 74ns Premis BAFTA. El 2020, Glass va ser nomenada a millor directora debutant als Premis British Independent Film. El seu segon llargmetratge, Love Lies Bleeding, es va estrenar al Festival de Cinema de Sundance el gener de 2024.

## Trajectòria

Glass va néixer a Londres i va créixer al comtat d'Essex. Va assistir a la New Hall School i posteriorment al London College of Communication abans de dirigir i escriure els seus propis curtmetratges. Després de graduar-se, va fer un curtmetratge titulat Storm House, i més endavant va presentar-lo a la National Film and Television School, on es va graduar el 2014 i va realitzar el curtmetratge Room 55. Durant aquesta etapa formativa va escriure i dirigir un total de cinc curtmetratges. Glass s'identifica com a bisexual.
Després de dirigir el curtmetratge Room 55 el 2014, Glass va aconseguir notorietat amb el seu debut com a directora i guionista de llargmetratges amb la pel·lícula de terror psicològic Saint Maud. La història segueix la cuidadora Maud que, convertida al catolicisme, s'obsessiona amb una de les seves pacients creient que ha de salvar la seva ànima. Saint Maud es va estrenar al Festival Internacional de Cinema de Toronto el 8 de setembre de 2019. La pel·lícula va ser elogiada per la crítica per la seva direcció, ambientació, interpretacions i música.
El 2019 Glass va guanyar el premi IWC Schaffhausen Filmmaker Bursary Award. A finals del 2020, va guanyar el premi a la millor direcció debutant als British Independent Film Awards. El veterà director Danny Boyle va considerar Glass «un talent extraordinari i una narradora potent» amb una «visió singular».
El març de 2022, l'actor estatunidenc Kristen Stewart va anunciar que treballaria amb Glass al seu següent llargmetratge, un thriller romàntic titulat Love Lies Bleeding, que seria desenvolupat per Film4 i A24. La història segueix a Lou, una gerent de gimnàs solitària, interpretada per Kristen Stewart, que s'enamora de Jackie, una culturista ambiciosa, interpretada per Katy O'Brian. Jackie es dirigeix a Las Vegas per a perseguir el seu somni, però la seva relació desencadena la violència i les aboca dins de la família criminal de Lou. La pel·lícula es va estrenar internacionalment a la secció Midnight del Festival de Cinema de Sundance de 2024
En una entrevista del 2022 a Far Out, Glass recordava haver-se inspirat per a Saint Maud en pel·lícules com Repulsió (1965), La llavor del diable (1968), The Devils (1971) i Taxi Driver (1976). Glass va oferir una entrevista el 2024 a Associated Press arran de Love Lies Bleeding en què va referir-se a Showgirls, dirigida per Paul Verhoeven el 1995, com a font d'inspiració per a l'ambientació i el to general de la pel·lícula.

## Referències

* ↑ Mottram, James «Rose Glass on Saint Maud: 'I'm not really interested in the fact that I'm a woman director'». i, 13-10-2020.
* ↑ «Drama | New Hall School | Senior Division Curriculum» (en anglès britànic). New Hall School. [Consulta: 14 març 2024].
* ↑ «Storm House». Bafta.org, 25-10-2019.
* ↑ «Application for NFTS». directorsnow.com, 25-07-2020.
* ↑ «"Directed five short films"». bafta.org, 25-10-2019.
* ↑ «21 filmmakers who have directed more than one gay movie» (en anglès). www.out.com. [Consulta: 17 octubre 2024].
* ↑ «Room 55 (2014)». Vimeo, 01-07-2016.
* ↑ «Saint Maud». TIFF.net.
* ↑ «Saint Maud». StudioCanal Press.
* ↑ «Saint Maud (2019)». Rotten Tomatoes.
* ↑ «Rose Glass, writer-director of Saint Maud, wins IWC Schaffhausen Filmmaker Bursary Award». BFI.org.uk.
* ↑ Pulver, Andrew. «Saint Maud leads British independent film award nominations». The Guardian, 09-12-2020.
* ↑ «British Independent Film Awards». The Hollywood Reporter, 18-02-2021.
* ↑ «Bafta Film Awards 2021». , 10-04-2021.
* ↑ Kermode, Mark. «Saint Maud review – a chilling nurse on a mission from God». The Guardian, 11-10-2020.
* ↑ «Horror film wins first-time director Rose Glass £50,000 award». , 02-10-2019.
* ↑ «Kristen Stewart Says She's Working With 'Saint Maud' Director Rose Glass Next». The Playlist, 12-03-2022.
* ↑ Grobar, Matt. «Kristen Stewart To Star In Rose Glass Pic 'Love Lies Bleeding' For A24 & Film4». Deadline Hollywood, 13-04-2022. [Consulta: 13 abril 2022].
* ↑ Love Lies Bleeding, <https://a24films.com/films/love-lies-bleeding>. Consulta: 20 març 2024
* ↑ D'Alessandro, Anthony. «Sundance Unveils Packed 2024 Lineup That Includes A.I., Pedro Pascal, Kristen Stewart, Satan, Devo & Steven Yeun» (en anglès americà). Deadline Hollywood, 06-12-2023. [Consulta: 21 gener 2024].
* ↑ Perez, Rodrigo. «'Love Lies Bleeding' Trailer: Kristen Stewart's New Bodybuilding Crime Drama Arrives March 8 Via A24». theplaylist.net, 19-12-2023. [Consulta: 21 gener 2024].
* ↑ Moss, Molly. «Love Lies Bleeding: Release date, cast, trailer and latest news for Kristen Stewart thriller» (en anglès britànic). Radio Times, 19-12-2023. [Consulta: 21 gener 2024].
* ↑ Leatham, Thomas. «Rose Glass discusses the horror influences of 'Saint Maud'». Far Out Magazine, 20-10-2022. [Consulta: 20 març 2024].
* ↑ Bahr, Lindsey. «Q&A: Kristen Stewart, Rose Glass and Katy O'Brian on their 'fun, sweaty, violent' film». The Associated Press News, 13-03-2024. [Consulta: 20 març 2024].